
DISPUTATIO  MEDICA 


D E 

CHOLERA. 


Auctore  Guli elmo  Sheridaat. 


1.  DE  fasvo  et  periculofo  fcripturus  fum  morbo, 
cujus  magna  faevitia  plurimi  hominum  generis,  in 
calidis  potiffimum  regionibus,  quotannis  perimun- 
tur. Rem  fatis,  prae  magnitudine,  dilucide  trac- 
tare ut  valeant  humeri,  admodum  timeo.  Cum 
autem,  quid  fit  verum  proferendi  magis  ftudiofus 
fim,  quam  per  incognita  juveniliter  ruere  audax, 
mecum  primum  conamem  aggrediente  aderit,  ut 
fpero,  vocatus  Apollo. 

II.  Hic  loci,  quibus  in  regionibus  potiffimum 
faeviat  Cholera ; quo  anni  tempore,  et  qua  aetate 
impetus  faciat  j cuinam  corporis  temperamento  et 

habitudini  infit  maxima  in  eam  proclivitas ; cui- 
nam hominum  ordini  potiflimum  incidat ; quam 
pauciffimis  prius  dicendum  eft,  quam  ad  majora 
pergamus. 

III.  Regio. — i.  Quibus  in  regionibus  maxime 
faevit  Cholera,  eae  funt  calidae.  In  utraque  enim 
India,  atque  in  iis  quidum  Aliae,  Africae,  Europae, 
et  Americae  partibus,  quae  utrinque  metis  folftitia- 
libus,  et  adhuc  magis  circulo  aequinoctiali,  adja- 
cent incolarum  multos  quotannis  afficit,  neque  va- 
ro improvifam  iis  atque  inopinatam  mortem  af- 
fert. 

i 

a.  Verum  enimvero  non  in  eos,  qui  calidif- 
fima  loca  habitant,  folos  a Cholera  faevitur.  Qui- 
bus enim  regionibus  eft  calor  remiffior,  earum  e- 
tiam  incolas  haud  raro  laceffit ; neque  ii  profefto, 
qui  vitam  ibi  agunt,  ubi,  prae  frigore,  terra  frugi- 
bus infaecundior  eft,  ab  ejus  impetu  femper  imnni- 
nes  funt. 

. - % 

IV.  Anni  tempus. — Eo  anni  tempore  impetus 

potiflimum  facit  Cholera,  quo  maxime  caletur. 

In  Britannia,  ut  certiores  nos  facit  Sydenhamus, 
auttor  verbis  interdum  incomptus  et  quidem  hor- 
ridulus, fed  veri  femper  pertinax,  “ Eam  anni 
<f  partem,  quae  aeftatem  fugientem,  atque  autum- 
“ num  imminentem,  complectitur,  unice  ac  ca- 
44  dem  prorfus  fide,  qua  veris  primordia  hirundi- 
44  nes,  aut  infequentis  tempeftatis  fervorem  cucu- 
44  lus,  amare  confuevit  atque  profeCto,  ubique 
terrarum  orbis,  eo  invadere  tempore  incipit,  quo 
maximus  urget  calor. 


V.  iETAS. — Omni  aetate  homines,  fi  iis  infit  pro- 
divitas,  et  fi  caufis  fimul  excitantibus  objiciantur,  in 
Choleram  incidant.  Qui  autem  aetate  funt  mobi- 
les, prae  caeteris,  et  irritabiles,  ii  huic  fortafle  mor- 
bo in  primis  patent.  Quocirca  infantes  potiffimum 
afficit  et  juniores,  qui  utique  iis,  quae  incitant,  vi- 
ribus facile  raptimque  moventur.  In  nonnullis 
profeClo  Americae  feptentrionalis  regionibus,  tanta 
infantibus  inefl  in  Choleram  proclivitas,  ut  gravif- 


* Vide  Sydenham,  Oper.  Omn.  edit.  Lugd.  Batav.  8vo. 
ann.  m.dcc.xxvi.  p.  175. 

fime  in  eos  quotannis  faeviat,  et  a Rufhio  fit,  ne- 
que profedo  inepte  Cholera  infantium  appellata*. 

VI.  Corporis  temperamentum. — Homines, 
qualicunque  fint  corporis  temperamento,  huic  in- 
terdum morbo  obnoxii  funt,  caufis  excitantibus  fi 
fint  objedi.  Tefte  autem  Chalmero  eos,  prae  cae- 
teris,  adoritur,  in  quorum  ventriculis  ingenerari 
folet  nimius  acor  f . Hujufmodi  enim  hominibus, 
ut  idem  cenfit  audor,  languefcit  non  ventriculus 

folum,  fed  etiam,  per  totam  longitudinem,  intef- 

/ 

tina;  et,  infuper,  organa,  quorum  elt  aliquid  ex 
fanguine  irrequieto  fecernere,  haud  parum  laxan- 
tur. Quibus  eft  talis  corporis  habitudo,  ii  Chole- 
rae imprimis  opportuni  funt  +. 

VII.  Hominum  ordo. — In  Choleram  imprimis 
incidunt  fplendidi  et  opulenti ; quippe  quorum 


* Vide  Rufli’s  Medical  Inquiries  and  Obfervations,  edit. 
Philadelph.  ann.  m.dcc.lxxxix.  p.  112. 

f Vide  Lionel  Chalmer.  Account  of  the  WeatherandDifeaf- 
es  of  South  Carolina,  edit.  Londin.  ann.  m.bcc.lxxyi.  vol.  i< 
p.  200. 

Vide  Chalmer.  ibid, 

corpora,  prae  ignavia  et  laxitate,  nimis  irritabilia, 
viribus  qubuffibet  incitantibus  facile  afficiantur- 

/ 

DEFINITIO. 

VIII.  Morbus,  de  quo  difputatur,  a Culleno  his 
verbis  loculentur,  difinitur: — 

ec  Humoris  biliofi  vomitus,  ejufdem  fimul  de- 
« je&io  frequens  \ anxietas ; tormina  j furarum 
“ fpafmata*.” 

ENARRATIO  SIGNORUM. 

IX.  i.  In  propinquo  effe  Choleram,  praenunci- 
ant  aliquando  rudus  \ dolores  ventriculi  et  intefti- 
norum  acres  et  pungentes ; cardialgia  et  auxie- 
tas  f. 

2.  Verum  plerumque,  nullis  hujufmodi  fignis 
praeuntibus,  inopinantes  homines  fubito  j,  et  ex 


# Vide  Cullen.  Synop.  Nofolog.  Method.  tom.  2.  gen.  ix. 
-)•  VideTucker  Harris.  T entam.  Inaug.  de  Cholera  Spontanea, 
Edin.  ann.  m.dcc.lxxi.  p.  4. 

Necnon  Joan.  Leman.  Difput.  Inaug.  de  Cholera,  Edin.  ann. 
M.dcc.lxxviii.  p.  2. 

f Vide  Hariis  et  Leman,  ibid. 

adverfo  fimul  et  a tergo,  quafi  ex  infidus  invadit  ■ 
neque  raro,  brevi  quidem  tempore,  accidit. 

X.  i.  Cholera  de  improvifo  (ix.  2.)  invaden- 
te, ventriculus,  quae  contineat,  ea  rejicit ; et  fi- 
mul,  mirum  in  modum,  fluit  alvus.  Quae  initio 
furfum  et  deorfum  ejiciuntur,  iis  infunt  reliquae  ci- 
bi * * infignis  acrimonia,  et  color  plus  minufve  viri- 
dis f.  Haud  multo  autem  poft  eveniunt  flava,  quae 
vel  omnino,  vel  faltem  maxima  ex  p^irte,  bile  con- 
flant. 

2.  Quae  autem  fupra  infraque  erumpit  bilis,  ei 

* 

ab  initio  non  eft  flavus  color.  Ut  enim  certiores 
nos  facit  Celfus,  efl,  “ Primum  aquae  fimilis,  dein- 
<c  de  ut  in  ea  recens  caro  lota  efle  videatur,  inter- 
cc  dum  alba,  nonnunquam  nigra  vel  varia  J.” 

t 

XI.  Praeter  ea  (x.)  inflatio  efl,  et  inteflina 
torquentur  || : aeger  dolore,  quafi  e ventriuclo  ero- 

t 

* 

* 4 

# Vide  Harris.  Tentam.  Supra  Citat,  p.  4. 

b Vide  Chiilmer.  Oper.  Sup.  Citat,  vol.  x.  p.  201. 

J Vide  Ceis,  de  Medicin.  lib.  ix.  cap.  xi.  edit.  Almelor. 
Lugd.  Bat.  ann.  m.dcc.xlvx,  i 

g Vide  Ceis.  ibid. 

fione,  affligitur ; admodum  fuit ; et  frigidos,  pras 
casteris,  potus  petifiet  *:  arterias  initio  celeriter  ple- 
rumque et  frequenter,  dum  fimul  exasfluat  anxius 
asger,  moventur;  non  raro  etiam,  fub  finem, 
creberrime  imbecilliter  et  inequaliter : asger,  infu- 
per,  perquam  naufeat,  et  fudore  gelido  permadetf : 
crura  porro,  et  brachia  contrahuntur:  animus  de- 
ficit : extrema  frigefcunt : digiti  incurvantur : ver- 
tigo + fit. 

XII.  PrjETer  ea  vero,  quas  fupra  (x.  xi.)  com- 
prehenfa  funt,  mirum  in  modum  labant  vires : 
coi  palpitat : asger  admodum  inquietatur,  et  mem- 
bra hic  iiluc  affidue  jaciat  totas  ; nodles  pervigilat ; 
fingultit ; urinas  nihil  reddit ; et  toto  corpore  con- 
vellitur § : vox  intercidit  J|:  cadeverofa  denique  fit 
lacies,  et  livefcit  ^j". 


* Vide  Lcman.  Difput.  Sup.  Citat,  p.  2. 

f v*de  Aret.  Cappad.  de  Caufis  et  Sig.  Acut.  Morb.  edit. 

xon.  m.dcc.xxiii.  lib.  ii.  cap.  y.  Vide  Sydenham.  Oper. 
p.  175.  * 


cap.  v.  lide  quoque  Ceis, 


f Vide  Aret.  Cappad.  lib.  2 
ibid.  et  Sydenh.  ibid. 

$ Vide  Harris.  Tentam.  Sup.  Citat,  p.  5. 

||  Vide  Aret.  Capad.  Loco  Medo  Citat. 

5 Vide  Lernan.  Difput.  Sup,  Citat,  p.  u.  r2 

XIII.  Hjec  (x.  xi.  xii.)  figna,  aliaque  his  conii- 
milia,  quas  aflantes  magno  timore  perfundunt, 
brevi  fpatio,  tertio  plerumque  die,  rarius  quarto  *, 
interdum  viginti-quatuor  ferme  horis  aegro  mortem 
iifferunt.  Siquando,  id  profe&o,  quod  rariflime 
accidit,  ultra  feptimum  diem  perducatur  Cholera, 
de  propria  forma  femper  degenerat  f. 

XIV.  His  (x.  xi.  xii.  xiii.)  de  Cholera  generali- 
ter dictis,  hic  loci  non  a re  erit,  de  Cholera  infan- 
tium fpecialiter  et  produftius  difierere,  priufquam 
ad  caetera  difputamus. 

XV.  i.  Cholera  infantium  interdum  a diarrhaca 
incipit  ; quas  complures  per  dies,  profpera  interim 
caeteroquin  valetudine,  perftat : fed  faspius  a vo- 
mitu et  purgatione  gravibus,  atque  ardente  femul 

febre  t. 

I 

a.  Quje  fupra  infraque  erumpunt,  flava;  ple- 


* Vide  Leman.  Difput.  Sup.  Citat,  p.  xi,  H- 
■\  Vide  Leman.  Difput.  &c. 

| Vide  Rufii.  Opufc.  Sup.  Citat,  p.  H2. 


DE  CHOLERA. 


J7 

rutnque  ea  vel  viridia  funt : verum  dejiciuntur  non- 
nunqam  mucofa  et  fanguinea  quaedam,  quibus  in- 
elt  ne  minimum  quidem  bilis.  Quinetiam  limpida 
interdum,  haud  fecus  atque  ipfa  aqua,  funt  ea,  quae 
furfurn  deorfumque  eveniunt  *. 

3.  Qualiacunque  dejiciuntur,  cum  iis  faepenumero 
eliminantur  vermes.  Cum  eo  ufque  a morbo  pro- 
ceflum  fuerit,  infantes  multum  dolere  videntur. 
Pedes  attrahunt;  neque  eodem  aliquantifper  fitu 
femet  habere  poliunt  f. 

4.  Arteriae  celeriter,  imbeciliterque  micant. 
Caput,  praeter  folitum,  calet;  dum,  interea,  ex- 
trema nihilo  plus  calent,  aut  aliquantum  etiam 
frigefcunt  J. 

5.  Quae  adeft  febris,  ea  ad  intermittentium  genus 
pertinet,  et  manifefle,  imprimis  vefperafcente  die, 
ingravefcit  §. 

6.  Eo  ufque  interdum  capite  turbatur,  ut  aegroti 
non  folurn  delirent,  fed  etiam  infaniant;  adeo  pro- 


* Vide  Rufh.  Opufc.  p.  112.  113. 
f "Vide  Rufh.  Opufc.  p.  113. 
t Vide  Rufh.  Opufc.  ibid. 

$ Vide  Rufh.  Opufc.  ibid. 

fedto,  ut  annuant  viciflimque  renuant,  et  matres 
aut  nutrices  modo  unguiculis  laceficre,  modo  mor- 
fiunculis,  aggrediantur 

7.  Intumefcit  ferme  non  folum  abdomen,  fed 
etiam  facies  et  membra.  Languefcunt  oculi,  et  in 
orbitas  quafi  receflifle  videntur.  Semiapertis  ple- 
rumque oculis  aegroti  dormiunt:  neque  raro  ufque 
eo  parum  fenfile  redditur  corpus,  ut  ipfi  oculi  aciei 
mufcae,  palpebris  interea,  quo  has  aufugiant,  ni- 
hilo magis  in  motum  concitatis,  infidere  confpici- 
antur  f. 

8.  Per  totum  interdum  morbum,  aegroti  conti- 
nentur ferme  vomunt,  alvo  interea  non  profluen- 
te ; faepius  autem  multo  fluit  alvus,  vomitione  in- 
terea nulla.  Quae  dejiciuntur,  ea  magna  plerum- 
que copia  funt,  et  faetent  admodum ; funt  vero 
interdum  faetoris  expertia,  atque  potum  et  cibum, 
quos  adhibuerint  aegri,  referunt 

9.  Paucis  nonnunquam  diebus,  mortem  afterC 
hic  morbus.  Viginti-quatuor  circiter  horis,  morte 


* Vide  Rufh.  Opufc.  p.  113. 
-f-  Vide  Rufh.  Opufc.  ibid. 
f Vide  Rufh.  Opufc.  ibid. 

infantem  afficere  femel  vidit  Rufhius.  Sed  cer- 
tiores nos  facit  praeclarus  hic  audior,  fugaciorem 
effe  vel  longinquiorem,  pro  anni  tempeftate  et  cce- 
li  temperie.  Frigidulus  enim  dies  vim  ejus  minuit 
haud  raro,  efficitque  ut  profpere  finiatur.* 

10.  Verum  etiamfi  Cholera  infantum  brevi  ad- 
modum (xv.  9.)  curfu  nonnunquam  finiatur  ; ta- 
men, tefiante  Rufhio,  faepe,  fignis  deinceps  ali- 
quantum varia,  in  fex  hebdomadas,  imo  in  duos 
interdum  menfes,  produciturf. 

11.  Siquando  ita  (xv.  10.)  protradla.  Cholera 
fit  lethaliter  evafura,  mors  lento  gradu  accedit, 
ejufque  impetum  exitiofum  oblata  ex  longinquo 
multa  figna  infefla  praenunciant.  Adeo  emacref- 
cit  corpus,  ut  ofia,  cute  perrupta,  in  confpe&um 
veniant:  livefcit  aeger  hic  illic ; fingultat;  convel- 
litur : cadaverofa  admodum  fit  facies  : et  os  inter- 
num exulceratur.  Cum  eo  ufque  proceffum  fit, 
rariffime  profedlo  infantes  fervantur +. 

T 


* Vide  Rufh.  Opufc.  p.  113. 

"t  Vide  Ruih.  Opufc.  ibid. 
t Vide  Ru/h.  Opufc.  ibid, 

SEDES. 

XVI. — i.  Ex  notis,  quibus  infignitur Cholera, fa- 
tis condat,  inteftino  canali  toti  infidere.  Incifis  au- 
tem cadaveribus,  affecta,  prse  casteris  partibus, 
confpiciuntur  ventriculus  et  duodenum;  utpote 
quas  gangraena  foedata  exploranti  anatomico  femet 
offerant*. — Celfus  de  fede  hujus  morbi  loquens, 
hifce  verbis  utitur : “ Hic  quidem  morbus  et  acu- 
“ tus  eft,  et  inter  inteftina  ftomachumque  verfatur 
fic,  ut,  cujus  potiffimum  partis  fit  non  facile  di- 
“ ci  poffitt*” 

2.  Ultra  autem  has  (xvi.  i.)  partes,  patet  hic 
morbus.  Male  enim  afficiuntur  et  vefica,  qua  con- 
tinetur bilis  et  dudtus,  quo  in  duodenum  redta  via 
profluit ; neque  raro  hic  adeo  ampliatur,  ut  digi- 
tum auricularem  intromittat.  Alia  funul  figna  ad- 
funt,  quas  redundare  bilem  indicant  J.  Huc  ac- 


* Vide  Hoffman.  Oper.  Omn.  edit.  Genev.  ann.  m.dcc.lxj. 
tom.  3.  fe6t.  2.  cap.  viii.  et  xi. 

-)-  Vide  Celfus  de  Med.  Supra  Citat. 

f Vide  Bonet.  Sepulchret.  edit.  Genev.  ann.  m.dcc.lxxix» 
tom.  2.  lib.  iii.  feft.  9.  obfcrvat.  2. 

cedat,  quod  certiores  nos  facit  Bonetus,  ipfum  je- 
cur aridum  et  exfuccum  repiriri *. 

XVII.  His  (ix. — xvi.)  de  notis  quibus  infignitur 
Cholera  et  de  ejufdem  fede  comprefse  didis,  nunc 
de  caufis,  quibus  efficiatur,  quam  breviffime  diffe- 
rendum eft. 


DE  CAUSIS. 

XVIII.  Causje,  ex  quibus  originem  ducat  Cho- 
lera, duo  in  genera  poflunt  dividi ; quorum  unum 
caufas  ejus  remotiores  comple&itur,  alterum  proxi- 
mam. 


DE  CAUSIS  REMOTIORIBUS. 

XIX.  Ex  caufis  hujus  generis  nonnullas  tantum- 
modo opportunum  ad  Choleram  corpus  faciunt 
nonnullae,  in  corpore  jam  opportuno  fado,  hanc 
excitant.  Quapropter,  pradifponenies  appellan- 
tur illae  caufae ; hae  autem  excitantes.  De  utra- 
que fpecie  perpauca  dicenda  funt. 


* Vide  Bonet.  Sepulchret.  ?dit.  Genev.  aan.  m.d.cc.lxxis. 
tom.  2.  lib.  iii.  fed.  9.  obfervat.  2. 

XX. — i.  Causa  prjedisponens. — In  Chole- 
ram proclivitas  in  laxitate  mufculorum  totius  cor- 
poris, praecipue  autem  inteftinorum,  fibrarum  eft, 
nobis  opinantibus,  ponenda.  Hic  enim  morbus 
juniores,  imprimis  pueros*,  atque  otiofos  quibus 
funt  corpora  refolutiora,  quam  prove&iores  ae- 
tatef,  et  laboriofos  quibus  firmiora,  multo  faepius 
afficit. 

2.  Quinetiam,  in  calidiffimis  regionibus,  et  dum 
fitientes  agros  torreat  Siriis,  graviter  ab  eo  faevi- 
tur  j dum  in  frigidioribus  orbis  terrarum  locis,  et 
remiffioribus  tempeftatibus,  infertos  ferme  nun- 
quam, vel  faltem  rariffime  habet  homines  J. 

3.  Praeterea  ex  hac  (xx.  1.)  corporis  refoluti- 
one,  magna  ex  parte  imo  prorfus  ferme,  pendet 
nimia  ea  inteftinorum  irritabilitas,  quae,  ut  infra 
(xxviii. — xxx.)  aggrediemur  probare,  proxima 
Cholerae  caufa  videtur. 


* Vide  Aret.  Cappad.  de  Caus.  et  Sig.  Acut.  Morb.  lib. 
iv,  cap.  v. 
t Ibid. 

% Ibid. 

XXI.  Causae  excitantes. — Quibus  concita- 
tur caufis  morbus,  de  quo  hic  difputatur,  eae  mini- 
me femper  manifeflae  funt.  In  proclivibus  enim 
morbum  efficiant  caulae  etiam  leviffimae,  qualefque 
vix,  et  profe&o  faepenumero  ne  vix  quidem,  evi- 
dentes fint  ipfi  aegroto,  nedum  medico. 

XXII.  In  iis  autem,  quibus  nondum  tanta  inell 
in  morbum  proclivitas,  evidentiores  quaedam  funt 
caufae,  quae  hunc  concitare  obfervantur.  Hae  quae- 
nam fint,  nobis,  hic  loci,  comprefse  dicendum  eft. 

XXIII.  Evidentiorum  (xxii.)  caufarum,  quae 
Choleram  concitant,  aliae  ipfi  ventriculo  et  intefti- 
nis,  aliae  externo  corpori,  admoventur. 

XXIV. ‘ Primi  (xxiii.)  generis  funt  in  primis  ve- 
nena, arfenicum,  velut,  et  hydrargyrus  muriatus*: 
cathartica  et  vomitoria  acriora,  efula,  puta,  et  vi- 
trum antimonii , intemperantius  et  incommodius 


* Vide  Hoffman.  Oper,  Omn.  tom.  3.  fe&.  2.  cap.  viii.et  i*. 

propinata  # : alimenta  concodtu  difficilia  f ; vel  ex 
fermentefcentibus,  pinguibus,  aut  dulcibus  confec- 
ta J : frudtus,  cucumeres,  nimirum,  melones , pe- 
pones,  mala  Perfica,  pruna,  uvas,  cerafia  || : praeci- 
pue autem  fr udius  immaturi^]" ; et  hinc,  aliqua  fal- 
tem  ex  parte,  reddi  poteft  ratio,  quare  eo  potiffi- 
mum  anni  tempore  invadat  Cholera,  quo  abundant 
fruftus,  quos,  etiamnum  crudos  neque  codlos,  ho- 
mines, prae  torrente  aeflu,  fidentes  cupientur  co. 
medunt. 

X* 

XXV.  Ex  caulis  fecundi  (xxiii.)  generis,  prae- 

s 

cipuae  funt  frigus  et  humor  corpori  calefadlo  ad- 
mota. Haec  plurimum  ad  Choleram  concitandum 
pollere,  fatis  eo  condat ; quod,  vel  callidiffimo  an- 
ni tempore,  raro  intedina  corripit  hic  morbus,  nifi 
podquam  graves  imbres  coelum  humidum  reddide- 
rint, et  vaporationi  locum  dando,  corpora  homi- 

* Vide  Hoffman.  Oper.  Omn.  tom.  3.  feft.  12. 

■j"  Vide  Sand.  Treatife  on  the  Strufture,  Economy,  and  Dif- 
eafesof  the  Liver,  edit.  Lond.  ann.  m.dcc.xc.iii.  p.  142. 

f Vide  Hoffman.  Oper.  Omn.  tom.  3.  fe£t.  13. 

1|  lbid. 

H Vide  Sanderis.  Opufc.  Supra  Citat,  p.  142. 

num  calore  prius  laxata  magnopere  refrigerave- 
rint. 

XXVI. — 1.  Quo  modo  frigus  (xxv.)  choleram 
efficiat,  explicari,  aliqua  faltem  ex  parte,  potefl:. 
Humor  enim  frigidus  externo  corpori,  imprimis 
diutino  calore  plurimum  laxato  admotus,  exhala- 
tionem cutis  reprimit ; acriaque  admodum  forfan 
ea,  quae  per  cutis  fpiramenta  debent  corpore  ex- 
cerni, interiora  verfus,  potiffimum  canalim  alimen- 
tarium et  portae  venam,  repellit. 

2.  Ob  hunc  (xxvi.  1.)  repulfum,  inteflina  info- 
lito  (limulo  irritata,  in  motus  enormes  concitantur. 
Ventriculus  ideo,  graviter  vomendo,  contenta  fur- 
fum  rejicit ; (imulque  inteftina  foediffima  proluvie 
continentur  ferme  vexantur  et  exinaniuntur.  Quae 
ipfo  initio  fupra  infraque  erumpunt,  ea  profedlb 
naturalia  funt  plerumque  ; fed,  haud  multo  pofl, 
proprio  colore  amiflfo,  bile  decolorantur,  quam 
duclus,  quibus  fluit  hic  liquor,  incitato  inteflino- 
rum  motu  quafi  emulfi,  in  duodenum  et  fuffun- 
dunt. 

3.  Solicitatis  (xxvi.  2.)  dudtibus,  quibus  fluit,  fel 
folito  uberius  fecernitur;  et,  ut  alia  fecr^ta,  mucus, 
nimirum,  et  lachrymse,  quo  uberior  eft,  eo  fortaf- 
fe  acrior.  Veri  quidem  fimillimum  eft,  ut  opina- 
tur Sanderisius,  gravis  utique  auftor,  bilem  non 
probe  fecerni,  fed  natura  inter  bilem  naturalem  et 
fanguinem  intermedia  efle.  Fortafle  enim,  ut  ei- 
dem auftori  videtur,  ob  incitatum  fanguinis  mo* 
tum,  globuli  plurimi  rubri  nihildum  mutati  ex  ca- 
pillaceis arteriis  impelluntur  in  poros , quibus  fluit 
bilis;  et  cum  felle  commifti,  per  duftum  hepaticum , 
in  duodenum  profluunt  *.  Si  reipfa  ita  fit,  minime 
profefto  mirum  eft,  fi  dum  arget  Cholera,  bilis, 
eodem  quo  redundat  tempore,  fit  folito  acrior, 
ideoque  inteftina  nimiopere  incitet. 

4.  Prae  infolita  (xxxvi.  3.)  copia  acrioris  forfitan 
bilis,  inteftina  adhuc  magis  enormiter  et  perturbate 
commoventur;  concitatiflimique  eorum  motus,  ut 
fecernatur  bilis  adhuc  copiofior  et  acrior,  viciflim 
efficiunt.  Hoc  modo  inteftina,  in  motus  vehe- 

f 

mentes  concitata,  bilis  et  vim  et  acritudinem,  pras- 


* Vide  Sanderis.  Opufc.  Sup.  Citat,  p.  143^ 

ter  folitunij  augent;  et  infolita  bilis  vis  et  acritudo 
viciflim  concitant  intedina;  negul  raro,  hanc  ob 
rem,  eo  faevitiae  brevi  quidem  tempore  procedit 
morbus,  ut,  nifi  ei  opportunie  oblidatur,  vires 
asgri  prorfus  exhauriat,  eumque  interimat. 

XXVII.  Causis,  quae  Choleram  concitent,  iram 
vehementiorem  annumerat  Hoffmanus  *;  et  pro- 
fe£lo  a medicis  enarrantur  exempla,  ex  quibus, 
homines  ira  excandefcentes  in  Lethalem  Choleram 
reapfe  incidifie,  condat  f.  Idem,  porro,  auftor 
certiores  nos  facit,  teneros  infantes  Cholera,  quam 
concitaverit  lac  matribus  ira  graviter  commotis 
exfu&um,  faepenumero  perire  J. 

DE  CAUSA  PROXIMA. 

XXVIII.  De  hac  rei  nodrce  parte  fuse  diderere, 
non  opus  ed.  Cum  enim  ex  caufis  (xxi. — xxvii.) 
quas  Choleram  concitant,  tum  ex  curandi  ratione, 


* Vide  Hoffman.  Oper.  tom.  3.  ibid.  §.  xiv. 
f Vide  Aft.  Med.  Berol.  vol.  3*  p*  80.— Platcr.  Obferv 
lib.  iii.  p,  754.. 

f Vide  Hoffman.  Oper.  tom.  3.  ibid. 

quas  ut  infra  (xlvi. — li.)  offendemus,  profperrime 
cedit,  proximam  ejus  caufam  effis  concitatilfimos  in- 
teflinorum  motus,  qui  ex  morbida  pendent  (xx.  3.) 
irritabilitate,  fatis  conflat. 

XXIX.  Quod  ad  caufas  (xxviii.)  concitatrices 
attinet,  animadvertedum  efl,  earum  plurimas,  imo 
fartaffe  omnes  ventriculum  et  inteflina,  re£ta  vel 
minus  refta,  plus  minufve  afficere.  Acria  et  con- 
concoftu  difficilia,  quibus,  ut  fupra  (xxiv.)  dixmus, 
faepenumero  concitatur  cholera,  ipfi  ventriculo  in- 
tefiinifque  admoventur.  Quin  et  frigus  et  humor 
(xxv.)  licet  externo  admoveantur  corpori,  tamen, 
exhalatione  cutis  fupprefsa,  et  repulfis  introrfum 
acribus  quibufdam,  quas,  per  cutem,  corpore  ex- 
cerni folent,  morbidos  effectus  in  vintriculo  potif- 
fimum  et  inteflinis  edunt. 

i 

XXX.  Ratio,  porro,  medendi,  opinionem 
(xxviii.)  de  caufa  Choleras  proxima  traditam, 
adhuc  verifimiliorem  reddit;  quippe  cum,  conci- 
tatiffimis  inteflinorum,  motibus  fedatis,  morbus 
protinus  folvatur. 

RATIO  QUORUNDAM  SIGNORUM.  . 

XXXI.  Singula  hujus  morbi  ligna  nobis  in 
animo  non  efl  fpeciatim  exponere.  Hoc  enim  fi 
faceremus,  nimis  profe&o  longi  videremur.  Quo- 
circa, ligna  carptim  tantummodo,  prout  digniffima 
quasque  videantur,  hic  loci  explicabimus. 

XXXII.  Liquoris  Bileosi  vomitus. — Re- 
trorfo  duodeni  motu  flexuofo  efficitur;  quo  in 
ventriculum  bilis,  praeter  naturam,  influit,  et,  prae 
acrimonia,  hunc  in  validiffimas  incitat  contrac- 
tiones, quibus  femet  exinanire  continentur  ferme 
aggrediatur. 

XXXIII.  Diarrhjea  biliofa— *-eft  inteftinis  in- 
citatius, propter  magnam  vim  bilis,  tum  aftringent- 
ibus  fe,tum  relaxantibus  tribuenda.  Ob  incitatiorem 
enim  aflri&ionem  et  relaxationem,  non  folum  re- 
liquia; cibi,  et  mucus  quo  illiniuntur  inteflina,  fed 
ipfa  etiam  bilis  quae  fuum  illis  colorem  impertit, 
continentur  fere  et  folito  uberius  depelluntur. 

XXXIV.  Sitis. — Qua  arefcunt  fauces  eorum, 
qui  Cholera  implicantur,  initio  fartaffe  bile  in 
ventriculum  infufa  efficitur;  poftea  vero,  quam 
aliquandiu  faeviverit  hic  morbus,  potius,  ut  prae- 
claro Gaubio  videtur.  Miro  fluidarum  corporis 
partium  difpendio  quod  continuae  ferme  exinani- 
tiones fecerint. 

XXXV.  Anxietas. — Attribuenda,  fortafle  efl; 
fanguini,  ob  fpiritum  imbecillum,  per  pulmones 
aegre  tranfmifio;  vel,  ut  opinatus  efl:  Gregorius, 
pater,  et  quod  profe&o  vero  haud  abfimile  efl:,  in 
vena  portae  cumulato. 

’ t 

XXXVI.  Torminum. — Quibus,  urgente  Cho- 
lera, affligitur  aegrotus,  caufa  videtur  vehemens 
inteflinorum  deorfum  motus,  cui,  in  locis  quibuf- 
dam,  remoramini  efl  contra&io  fpaftica.  Hac 
enim  contra&ione  motibus,  ne  deorfum  propagen- 
tur, impeditis,  inteftina,  quo  in  loco  eorum  moti- 
bus obftatur,  eo  torquentur  quafl  et  graviffime 
dolent. 

XXXVII.  Palpitatio  cordis  et  singultus. 
Quas  utraque,  fub  finem  Cholerae,  fuperveniunt,  et 
mali  profe&d  ferme  ominis  funt,  fibris  mufculofis, 
prae  exhaufto  prope  jam  corporis  vigore  femet 
enormiter  et  raptim  contrahentibus  videntur  ef- 
fici. 

XXXVIII.  Animi  deliquium  et  surarum 
spasmi. — Quae  graviori  cholerae  fupervenire  folent, 
cordi  debili  et  labanti  tribuenda  funt.  Vitale  enim 
hoc  organum  labefaftatum,  fatis  magnam  fanguinis 
vim  in  cerebrum ; et  extrema  membra,  propellere 
nequit.  Deficiente  autem  vitali  hoc  latice,  non 
folum  fatifcit  cerebrum,  atque  labant  vires,  quae, 
nifi  ejus  efficacia  continentur  et  fatis  refocillentur, 
brevi  prorfus  extinguuntur;  fed  etiam  extremae 
corporis  partes,  quippe  quibus,  eam  ob  rem,  vitalis 
et  falutaris  calor  vi  fatis  magna  minime  evolvatur, 
frigore  obrigent. 

XXXIX.  i.  Sudor  gelidus.— Cui  inditum  hor- 
ridula medicorum  lingua  efl  nomen  colliquativus, 
pendet  ex  furculis  arteriarum  pdialentibus,  quibus 

excernitur  fudor,  prae  infigni  debilitate  laxatis, 
ideoque  partes  fanguinis,  quales  naturaliter  non 
exfudantur,  effundentibus. 

2.  Frigus. — Ex  hoc  fudore,  quod  fentit  cum 
explorans  medicus  tum  oftnates  amici,  voparante 
ex  cute  humore  efficitur. 

' * ' ...» 

DE  DIAGNOSI. 

XL.  Morbi,  quibus  cum  Cholera  intercedit 
ulla  fimilitudo.  Sunt  diarrhaa  et  dyfenteria. 

XLI.  Diarrhoea. — Dignofcattfr  Cholera  de- 
jectionibus, lignis  comitantibus,  diuturnitate  et 
periculo. 

i.  Quae,  urgente  illo  morbo,  dejiciuntur,  ea 
plerumque  conflant  ex  ingeflis  alimentis  et  naturali 
inteflinorum  muco;  quae  autem,  faeviente  hoc,  ea, 
ut  plurimum,  ex  acriore  bile.  Verum,  licet  pler- 
umque ita  fit,  nonnunquam  tamen,  cum  gravior 
urget  diarrhaea,  faeces  bile  commixtae  difficiuntur. 
Hujufmodi  diarrhaea,  quae  a Culleno  * et  Sauva- 

* Vide  Cullen.  Synop.  Nafolog.  Method.  edit,  quart. 
tom.  ii.  gen.  Ixi.  2. 

gefio  biliofa  haud  inepte  appellatur,  cura  Cholera 
magna  eft  fimilitudo  ; quippe  cum  hanc  non  modo 
dejectionibus  biliofis  referat,  fed  etiam  eadem  anni 
tempore  et  fimili  coeli  conflitutione  homines  afficiat. 
Internofci  autem  eo  poffunt  hi  morbi,  quod,  in- 
uente  ferme  Cholera,  biliofse  plus  minufve  dejec- 
tiones confpiciuntur,  fed  non  ita  prius  in  diarrhaea, 
quam  aliquandiu  haec  perfliterit. 

2.  Quod  ad  figna  comitantia  attinet,  obfervan- 
dum  eft.  Cholera  correptum  nunquam  ferme  non 
vomitu  affici : fere  autem  nunquam,  diarrhoea  la- 
borantem. Quinetiam,  furarum  fpafmi,  quibus, 
dum  faevit  ille  morbus,  aegrotus  perfaepe  affligitur, 
hoc  implicitum  rariffime  infelicitant. 

3.  Memoratu,  porro,  dignum  eft,  diarrhaeam 
curfam  lente  abfolverej  dum  Cholera  conflictan- 
tibus plerumque,  ut  poetae  fublimis  verbis  utor, 

. “ Cita  mors  venit , aut  vi  dor  ia  Leta 

4.  Cholera,  denique,  periculofus  admodum  mof- 
bus  eft;  nunquam  ferme  ita  diarrhoea,  ni  fiqando 

* Vide  Horat.  Satir.  lib.  i.  fat.  1.  liu.  8. 

morbis  quitufdam  natura  infanabilibus,  aut  faltem 

\ • 

fanatu  difficillimis,  phthifi  nimirum  pulmonum,  et 
hydropi  fupervenirit. 


XLII.  Dysenteria. — Et  Cholera  internofcan- 
tur  caufis  excitantibus  et  proxima,  deje&ionibus, 
lignis  comitantibus,  fede  diuturnitate  et  periculo. 

1.  (a)  Quae  dyfenteriam  concitat  caufa,  ea  eft 
contagio  fpecialis,  fubinde  claffibus  et  caftris  ingen- 
erata, et  minifteriis  invicem  vulgata,  qualem  autem 
verbis  apte  definire  nequimus.  Choleram,  contra, 
nihil  tale  primum  concitat,  aut  poftea  vulgat  con- 
citatam. 

( b ) Caufa  dyfenteriae  proxima,  ex  qua,  inter- 
medio nullo  figna  enafcuntur,  eft,  ut  Monroni 
videtur,  inflammata  tunica  inteftinorum  villofa,  vel 
ut  Culleno  placet  fpaftica  horum  contraftio;  ea 
autem,  ex  qua  propria  Cholerae  figna,  motus  in- 
teftinorum, praeter  folitum,  irritabilium,  perturba- 
tus, mirum  in  n)odum,  et  concitatus. 

i 

2.  Qui  Choleram  nadti  funt,  ii  copiofa  perquam 
et  biliofa  cum  vomunt  tum  dejiciunt ; parca  autem 
admodum  et  mucofa  vel  fanguinolenta,  imo  fin- 

cerum  fanguinem.*,  quibus,  porro,  infunt  tam 
membranulae  quafi  mucofae,  quam  globuli  faecum 
indurati,  et  maffulae  albidae  fevofis  conlimiles,  de- 
jiciunt, qui  dyfenteriam. 

3.  ( a ) Huc  accedat,  quod,  ab  ipfo  quidem  initio, 
dyfenterici  febricitant;  dum,  qui  in  Choleram  in- 
ciderunt, iis,  ad  finem  ufque  a febre  ferme  femper 
integritas  efl:,  ni  ficubi  intermittente  (xv.  5.)  im- 
plicati fint  infantes. 

( 'b ) Dyfenteria  praeterea  in  primis  autumnali  pu- 
trefcunt,  vel  faltem  quafi  putrefcere  videntur,  cor- 
poris homores;  id  profe&o,  quod  Cholera  correptis 
nunquam,  vel  faltem  fere  nunquam,  accidit. 

(c)  Aphth/e  infuper,  exeunte  dyfenteria,  oris  in- 
terna, faucefque  faepen umero  obfidefttf;  id  quod 
in  Cholera  nunquam,  quantum  fcio,  evenit. 

4.  (a)  Ad  hoc,  in  dyfenteria,  in  primis  fi  in 
longum  trahatur,  omnia  deinceps  inteflina,  fuo 
quodque  deorfum  ordine,  affici  videntur;  donec 


* Vide  Sydenham.  Oper.  Univerf.  p.  xSc.  et  Coi. 
f Vide  Sydenham.  Oper.  Univerf.  p.  180.  et  603. 

omnis  morbi  vis  in  imum  inteftinum  inferatur,  et 
moleftiffimum  tenefmum  efficiat  *. 

( b ) Cholera,  licet  omnia  itidem  inteftina  plus 
afficiat  minufve,  tamen  ut  liquet  ex  introfpedtis 
(xvi.  1.)  cadaveribus,  in  ventriculum,  prae  caeteris, 
et  duodenum  faevit : neque  profecto  inteftina  fola, 
et  ventriculus,  patiuntur ; fed  etiam,  mirum  inter- 
dum in  modum,  ut  fupra  (xvi.  2.)  diximus,  et  ve- 
ficula  qua  continetur  fel,  et  duftus  per  quem  in 
duodenum  fluit. 

5.  Dyfenteria,  porro,  eos  inter  morbos  referen- 
da eft,  qui  longi  appellantur ; inter  breves,  contra, 
Cholera,  “ qui  cito  vel  tollunt  hominum,  vel  ipfi 
“ cito  finiuntur  f.” 

6.  Utroque  utique  morbo  vita  perfaepe  vel 
extingtiitur  vel  in  fummum  faltem  difcrimen  per- 
ducitur. Verum  enim  vero,  hac  de  re,  memoratu 
dignum  eft,  dyfenteriam,  quamvis,  auctore  Sy- 
denhamo,  adultis,  maxime,  grandaevis,  haud  ra- 
ro exitialis  fit,  infantibus  tamen  perbenignam  re- 


* Vide  Sydenham.  Oper.  Univers.  p.  180. 
f Vide  Celfus  de  Medicina,  lib-  iii.  cap.  1, 

periri  * ; dum  in  America,  ut  certiores  nos  facit 

0 

Rufhius,  Cholera,  potiffimum  fi  magno  tempefta- 
tis  calore  vis  ejus  perquam  intendatur,  infantibus 
vixdum  partis  nedum  bimulis  fummum  faepenu- 
mero  difcrimen,  imo  citam  haud  raro  et  praematu* 
ram  mortem,  quotannis  affert  f. 

PROGNOSIS. 

XLIII.  i.  De  eventu  hujus  morbi,  ex  Tigno- 
rum gradu  praejudicandum  vel  praefagiendum  eff. 
Si  perquam  dolent  inteftina  et  flatu  diftenduntur, 
et  aeger  dolore,  qualis  ventriculo  efficitur  erofo, 
continuo  angetur  ; malum  eff.  Si  fitit  admodum, 
et  frigidos  tantummodo  potus  petiffet,  malum  ite- 
rum. Si  ineunte  morbo,  arteriae  quam  concitatif- 
fime  moventur,  dum  fimul  exaeftuat  anxius  aeger 
vel  fi,  fub  finem,  imbecilliter  admodum  et  inaequa- 
liter micant ; malum  quoque. 

2.  Peffimum  eff,  fiquando  fudore  gelido  per- 
fundatur aeger  ; identidem  animus  deficiat ; frigef- 


* Vide  Sydenham.  Oper.  Univers.  p.  180. 
•{■  Vide  Rufh.  Opufc.  Sup.  Citat. 

eant  extrema  membra  ; aut  aegro  infeio  vel  nolen- 
te, crurum  et  brachiorum  mufculi  contrahantur. 

3.  In  lubrico  verfatur  is,  cui  cor  magnopere 
palpitat ; qui  perpetuo  vigilat ; continentur  ferme 
fingultit ; et  urinam  jufto  tempore  reddere  nequit. 
In  propinquo  eft  mors,  cum  aegroto  totum  corpus 
convellitur,  atque  cadaverofa  fit  facies  et  livefeit. 
Servari,  demum,  nequit  is,  qui  fincerum  fangu- 
inem  dejicit ; quippe  quia  hinc  apparet,  gangraena 
infanabill  jam  effe,  aliqua  in  parte,  vitiata  intef- 
tina. 

XLIV.  His  de  malis  (xliii,— -1,  2,  3.)  fignis 
cognitis,  de  iis,  quae  profperum  exitum  praecinunt, 
ubertim  diflerere  non  opus  efi.  Si  enim  illa  vel 
non  adfunt,  vel,  medicina  tempeftive  adhibita, 
prompte  cedunt ; bonum  eft.  Optimum  quoque 
eft,  fi  viribus  nondum  admodum  fradlis,  motus 
enormes  inteftinorum  confopiantur,  vel,  his  etiam 
vixdum  confopitis,  morbus  veteraverit  5 neque 
enim,  reb.us  ita  fe  habentibus,  de  aegroto  defpe- 
randum  eft. 

RATIO  MEDENDI. 

XLV.  Quo  curetur  Cholera,  opus  eft, 

Primo,  inteflina  eluere  ; 

Deinde,  hoc  fa£lo,  motus  enormes  con- 
fopire. 

DE  INTESTINA  ELUENDO. 

XLVI.  Ut  humoribus  irritantibus  exonerentur 
inteflina,  cathartica  devorare  non  opus  eft  * ; cum 
praefertim  illi  ipfi  inteflinorum  motus  concitent, 
quales  ipfos  expellere  pofTmt.  Quinetiam,  qui 
hujufmodi  humores  catharticis  expellere  conatur, 
is  ut  certiores  nos  facit  Sydenhamus,  multiplice 
experientia  edodlus,  idem  agit,  atque  is,  qui  ig- 
nem oleo  extinguere  fatagit;  cum  hujus  generis 
medicamenta,  vel  leniflima,  magis  inteflina  pertur- 
bent, et  novos  infuper  tumultus  excitent  f. 

XLVII.  Cum  ita  fit,  in  hunc  (xlvi.)  finem,  tau- 


* Vide  Sydenham.  Oper.  Univers.  p.  176. 

■ Cullen.  Firjl  Lines , 8 edit.  ult.  M.DCC.LXit. 

f Vide  Sydenham.  Oper.  Univers.  p.  176. 

tummodo  necefiarium  eft,  diluentia  parca,  haud 
manu  adhibere*;  quippe  cum  et  materiae  nocivae 
acrimoniam  obtundant,  et,  ut  illa  ex  inteftinis  fa- 
cilius eliminetur,  efficiant.  Quapropter,  ex  dilu- 
entibus quasnam  anteferenda  fint,  quam  pauciffi- 
mis,  hic  loci,  dicendum. 

XLVIII.-i.  Aqua  tepida. — Ut  teftantur Cel- 
sus! et  Aret^eus  J,  commoda  eft;  verum  fubinde 
enimvero  et  parce,  ne  in  ventriculo  fiant  intentiones 
vacuas,  convulfioni  fimiles,  adhibenda  ||. 

2.  Aqua , in  qua  coda  ejt  pallajira. — Ita  ut  de- 
voranti carnis  faporem  vixdum  fenfiferum  imper- 
tiat, itidem  acres  inteftinorum  humores  quam  op- 
time diluit.  Hujufmodi  jufculi  capaciores  aliquot 
cyathos  ut  exhauriat  aeger,  praecipiendum  eft. 
Eodem  tempore  proficiet  plurimum,  idoneam 
ejufdem  quantitatem,  clyfteris  ope,  per  anum  in 
inteftina  compluries  immittere  ^[.  Eidem,  porro, 

* Vide  Aret.  Cappadoc.  de  Caus.  et  Sig.  Acut.  Morb.  lib. 
ii.  cap.  4.  Necnon,  Sydenham.  et  Cullen.  Loco  Modo  Citat, 
-f  Vide  Ceis,  de  Medicin.  lib.  iv.  cap.  2. 

J Vide  Aret.  Cappad.  lib.  ii.  cap.  4. 

||  Vide  Aret.  Cappad.  ibid. 

ff  Vide  Sydenham.  Oper.  Univers.  p.  17& 

five  haufto,  five  per  anum  immilTo,  Sydenhamo 
mos  erat  lactucae,  violarum,  porculacae,  aut  nym- 
phaeae, unciam  admifcere  * : haec  autem  hodie,  ex 
toto,  exoleverunt. 

3.  Aqua  porro  cocta  ex  avenacea  fari- 
na.— Ad  obtundendam  humorum  acrimoniam, 
tefte  Sanderisio  f,  multum  pollet : neque  pro- 
lecto dubium  eft,  quin,  eundem  in  finem,  ad 
aquam,  qua  codtum  eft  hordeum,  commodiftime 
decurri  poflit. 

DE  ENORMES  INTESTINORUM  MOTUS 
CONSOPIENDO. 

XLIX.  Acri  materia  eluta,  omnique  intus  dif- 
cufsa  cruditate,  inteftina,  fi  etiamnum  graviter  tu- 
multuentur, quam  primum  confopienda  funt  me- 
dicamentis, ex  iis  quae,  irritabilitatem  hebitando, 
eorum  tumultum  fedant  J. 


* Vide  Sydenham-  Oper.  Univers.  p.  176. 
f Vide  Sanderis.  Opufc.  Sup.  Citat,  p.  144. 

J Vide  Oper.  Sydenham.  p.  177. 

Sanderis.  Opufc.  Supra  Citat,  p.  144. 

Cullen.  Firjl  Lines,  feft.  3.  m.dcc.lxili. 

LI.  Missio  sanguinis,  exulceratoria  et 
fomenta. — In  hunc  (xlix.)  finem,  fi  ineunte  mor- 
bo, qua  febris  et  inflammatio  adfint,  utile  erit,  ut 
certiores  nos  facit  Sanderisius,  fanguinem,  quan- 
ta opus  fit  copia,  elicere  ; et  externo,  infuper,  ab- 
dommi  emplaftrum  peramplum  exulceratorium  fu- 
perimponere.  Interdum  porro,  ut  cenfet  idem 
auctor,  in  Balneum  tepidum  ire,  aegrum  commodo 
haud  afpernando  afficiet  * . 

i.  Opium. — Efficaciflima  autem,  ad  quae  hoc 
(xlix.)  confilio  decurri  poteft,  funt  medicamenta f, 
quibus  inefl:  opium.  Haec,  quantitate  fatis  magna, 
parva  autem  mole,  liquida  affumenda  funt  J ; et, 
in  provefto  morbo,  fi  jam  admodum  conciderint 
arteriae,  et  extrema  frigeant,  aromata  quaedam  ad- 
jicere plurimum  proderit  § . 

3.  Emollientia  per  anum  immissa. — («).  E- 
odem  tempore,  ut  fcientes  nos  faciunt  medici,  jure 
magni  nominis,  Cullenus  j|,  nimirum,  Sande- 


* Vide  Sanderis.  Opufc.  Sup.  Citat,  p.  144 — 5, 
-j-  Vide  Sydenham.  Oper.  Univers.  ibid. 

J Vide  Cullen.  Firjl  Lines,  ibid. 

$ Vide  Sanderis.  Opufc.  Sup.  Citat. 

||  Vide  Cullen.  Firjl  Lines,  ibid. 

risius*,  et  Gregorius  fj  commodiflimum  erit, 
emollientia,  quibus  infit  opium  liquidum,  clyfteris 
ope  in  anum  injicere. 

( b ) Cholera  laboranti  plurimum  hoc  proficere, 
ex  propria  experientia  teftari  pofium.  Ad  aegrum 
enim  hoc  morbo  correptum  arceflitus,  diluentibus 
primum  ubertim  datis,  opium  liquidum,  quo  feda-* 
retur  intefiinorum  tumultus,  curavi.  Hoc  vero, 
vixdum  devoratum,  irritabilis  perquam  ventriculus 
illico  refpuit.  Periclitato  compluries  nequicquam 
eodem,  quid  proficere  poflet,  tandem  abftinui. 
Adeo  jam  aegroto  conciderant  vires,  ut,  in  propin-. 
quo  efte  mortem,  mihi  rideretur.  Prius  autem, 
quam  eum  omnino  deplorarem,  praecepi,  ut,  per 
anum,  ufque  ad  quatuor  ferme  uncias,  immittere- 
tur amylum,  in  quo  opii  liquidi  quadriginta  prope 
guttulae  inerant. 

(c.)  Hoc  fario,  illico  fere  ftiterunt  alvus  et 
vomitus,  atque  arteriae  femet  inciperunt  attollere. 
Paulo  poft  aegroto  abrepfit  optatus  placidiftimuf- 
que  fomnus.  Aliquot  poft  horas,  ex  gratiflimis 

* Vide  Sander.  Opufc.  Sup.  Citat. 

t Aud.  Greg.  Edin.  de  Cholera  Prselefl.  ann.  m.dcccii. 

hujus  amplexibus  experre&us  eft,  plurimum  fotus 
et  refettus.  Exinde,  vires  morbo  fra&as  paulatim 
collegit,  atque  firma  nunc  fruitur  valetudine. 

LI.  Sublato  morbo,  convalcfcenti  vires  curatura 
reficienda  funt;  et  fedulo  vitanda,  qugecunque 
corpus  infirment,  laflitudo  in  primis  et  frigora  *, 
donec  priftinum  jam  vigorem  receperit. 

* Vide  Celfus.  de  Medicin.  lib.  iv.  cap.  2. 

